Klimczok (pol. "Klimczok", downi tyż "Klimczak") gōra we Ślōnskim Beskidzie, we Paśmie Baranij Gōry, wysoko na 1117 metrōw. Bez wiyrch przebiygo granica małopolsko-ślōnska. Klimczok je tyż nojwyższym placym Bielska-Biołyj. Pod Klimczokym stoji turystyczne schrōnisko, kere noleży do PTTK ("Polske Towarzistwo Turystyczno-Krajoznawcze"). Downi bōło prywatne, a we 1930 noleżoło do miymieckij ôrganizacyje Beskidenverein (mianowało sie "Klementinenhütte" abo "Klymyntynōwka" - we polskij godce "Klementynówka"). Na polanie kole schrōniska działo mały narciarski wyćōng. Lo turystōw sōm piesze cesty ze Szyńdzielni, Szczyrku, Bystryj, Błatnij a przełynczy Karkoszczōnka.